CELEX: 32021D0470
Language: el
Date: 2021-03-18 00:00:00
Title: Απόφαση (ΚΕΠΠΑ) 2021/470 του Συμβουλίου της 18ης Μαρτίου 2021 για την τροποποίηση της απόφασης (ΚΕΠΠΑ) 2020/489 σχετικά με τον διορισμό του ειδικού εντεταλμένου της Ευρωπαϊκής Ένωσης για τον διάλογο Βελιγραδίου-Πρίστινας και άλλα περιφερειακά ζητήματα των Δυτικών Βαλκανίων

19.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 96/13
               
            
         ΑΠΟΦΑΣΗ (ΚΕΠΠΑ) 2021/470 ΤΟΥ ΣΥΜΒΟΥΛΙΟΥ
         της 18ης Μαρτίου 2021
         για την τροποποίηση της απόφασης (ΚΕΠΠΑ) 2020/489 σχετικά με τον διορισμό του ειδικού εντεταλμένου της Ευρωπαϊκής Ένωσης για τον διάλογο Βελιγραδίου-Πρίστινας και άλλα περιφερειακά ζητήματα των Δυτικών Βαλκανίων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 2 Απριλίου 2020, το Συμβούλιο εξέδωσε την απόφαση (ΚΕΠΠΑ) 2020/489 (1) για τον διορισμό του κ. Miroslav LAJČÁK ως ειδικού εντεταλμένου της Ευρωπαϊκής Ένωσης (ΕΕΕΕ) για τον διάλογο Βελιγραδίου-Πρίστινας και άλλα περιφερειακά ζητήματα των Δυτικών Βαλκανίων, όπως τροποποιήθηκε με την απόφαση (ΚΕΠΠΑ) 2020/1313 (2) του Συμβουλίου. Η θητεία του ΕΕΕΕ λήγει στις 31 Μαρτίου 2021.
                  
               
                     (2)
                  
                  
                     Η εντολή του ΕΕΕΕ θα πρέπει να παραταθεί για περαιτέρω περίοδο 17 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Απριλίου 2021 έως τις 31 Αυγούστου 2022.
                  
               
                     (3)
                  
                  
                     Ο ΕΕΕΕ θα εκτελέσει την εντολή εν μέσω κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2020/489 τροποποιείται ως εξής:
            
                        1)
                     
                     
                        Το άρθρο 1 αντικαθίσταται από το ακόλουθο κείμενο:
                        
                           «Άρθρο 1
                           Ειδικός Εντεταλμένος της Ευρωπαϊκής Ένωσης
                           Η θητεία του κ. Miroslav LAJČÁK ως ειδικού εντεταλμένου της Ευρωπαϊκής Ένωσης (ΕΕΕΕ) για τον διάλογο Βελιγραδίου-Πρίστινας και άλλα θέματα περιοχής Δυτικών Βαλκανίων παρατείνεται έως τις 31 Αυγούστου 2022. Το Συμβούλιο μπορεί να αποφασίσει να τερματιστεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και κατόπιν πρότασης του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).»·
                        
                     
                  
                        2)
                     
                     
                        στο άρθρο 5 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για την περίοδο από 1η Απριλίου 2021 έως 31 Αυγούστου 2022 ανέρχεται σε EUR 2 580 000.»·
                     
                  
                        3)
                     
                     
                        στο άρθρο 13, η δεύτερη πρόταση αντικαθίσταται ως εξής:
                        «Ο ΕΕΕΕ υποβάλλει τακτικά στον ΥΕ, το Συμβούλιο και την Επιτροπή εκθέσεις προόδου και τελική συγκεφαλαιωτική έκθεση για την εκτέλεση της εντολής έως τις 31 Μαΐου 2022.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Μαρτίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Απόφαση (ΚΕΠΠΑ) 2020/489 του Συμβουλίου, της 2ας Απριλίου 2020, για τον διορισμό του ειδικού εντεταλμένου της Ευρωπαϊκής Ένωσης για τον διάλογο Βελιγραδίου-Πρίστινας και άλλα θέματα περιοχής Δυτικών Βαλκανίων (ΕΕ L 105 της 3.4.2020, σ. 3).
         
            (2)  Απόφαση (ΚΕΠΠΑ) 2020/1313 του Συμβουλίου, της 21ης Σεπτεμβρίου 2020, για την τροποποίηση της απόφασης (ΚΕΠΠΑ) 2020/489 για τον διορισμό του ειδικού εντεταλμένου της Ευρωπαϊκής Ένωσης για τον διάλογο Βελιγραδίου-Πρίστινας και άλλα θέματα περιοχής Δυτικών Βαλκανίων (ΕΕ L 308 της 22.9.2020, σ. 4).